Kry blitsig hulp met gratis 911 Response24-toep | Vrouekeur Kry blitsig hulp met gratis 911 Response24-toep
Dié gratis 911 Response24-toep kan jou toegang gee tot die hulp en inligting wat jy aangaande Covid-19 nodig het
Tans word die nooddienste oorstroom met oproepe oor die Covid-19-pandemie.
Baie van die oproepe wat ontvang word, is versoeke vir vervoer na toetssentrums of vir die kontakbesonderhede van die naaste hospitaal wat by die krisis betrokke is. Hierdie oproepe kan die oproepsentrums se telefoonlyne uiters besig hou en hulpbronne weerhou van waar hulle eintlik die nodigste is.
Dis waar 911 Response24 en hul mediese ondersteuning belangrik is.
Wat is 911 Response24?
911 Response24 is 'n toep wat in Apple App Store en Google Play beskikbaar is. Die toep is 'n skakel tussen jou en jou plaaslike nooddienste en laat jou toe om om hulp te vra wanneer jy dit die nodigste het.
Só help 911 Response24 in die stryd teen Covid-19
Die 911 Response24-toep bevat nou ook 'n "Medical Support SA"-knoppie wat gratis vir alle Suid-Afrikaners is. Jy hoef dus nie die betaalde weergawe van die toep te hê om hulp vir Covid-19 te kry nie.
911 Response24 se Medical Support SA-knoppie skakel jou direk na die Nasionale Operasiesentrum, waar opgeleide agente jou sal assesseer en jou dan na die naaste toetsgeriewe of hospitaal sal verwys. As jy dringende mediese bystand nodig het, sal hulle jou dadelik na ER24 deurskakel.
"Ons wil graag ons land deur hierdie krisis help. Elke lewe is belangrik en ons hoop om 'n lewensreddende verskil vir almal in Suid-Afrika te maak," sê Marlize Holtzhausen, die stigter en hoof-uitvoerende beampte van 911 Response24.
Hou vriende en familie op hoogte van jou vordering
'n Ander belangrike kenmerk van die toep – veral gedurende hierdie tyd van landwye afsondering, kwarantyn en selfisolasie is die "Vriende en Familie"-knoppie.
Hierdie knoppie laat jou toe om enige inligting van jou adresboek af op te laai. As daar 'n noodgeval-kennisgewing (alert) is, kan hulle op hoogte van jou vordering gehou word.
Hierdie innoverende en bekroonde toep het vennootskappe met plaaslike bedryfsreuse, insluitende Bidvest Protea Coin, ER24 en Caxton. Jy kan dus volle gemoedsrus hê.